หุ้นไทยปิดช่วงเช้าบวก 0.33 จุด
SET ปิดช่วงเช้าที่ระดับ 854.01 จุด เพิ่มขึ้น 0.33 จุด(+0.04%) มูลค่าการซื้อขาย 20,245.04 ล้านบาท คาดแนวโน้มการลงทุนในช่วงบ่าย ตลาดยังคงแกว่งในแดนบวกได้แต่คงไม่มาก&nbsp;&nbsp;&nbsp;&nbsp;&nbsp;&nbsp;&nbsp;&nbsp;การซื้อขายหุ้นช่วงเช้าวันนี้ ดัชนีหุ้นไทยแกว่งตัวผันผวน ปิดที่ระดับ 854.01 จุด เพิ่มขึ้น 0.33 จุด(+0.04 %)มูลค่าการซื้อขาย 20,245.04 ล้านบาท&nbsp; โดยแตะจุดสูงสุดของช่วงเช้าที่ 860.00 จุด และแตะจุดต่ำสุดของช่วงเช้าที่ระดับ 850.92 จุด
28 ก.ค. 2553

SET ปิดช่วงเช้าที่ระดับ 854.01 จุด เพิ่มขึ้น 0.33 จุด(+0.04%) มูลค่าการซื้อขาย 20,245.04 ล้านบาท คาดแนวโน้มการลงทุนในช่วงบ่าย ตลาดยังคงแกว่งในแดนบวกได้แต่คงไม่มาก        การซื้อขายหุ้นช่วงเช้าวันนี้ ดัชนีหุ้นไทยแกว่งตัวผันผวน ปิดที่ระดับ 854.01 จุด เพิ่มขึ้น 0.33 จุด(+0.04 %)มูลค่าการซื้อขาย 20,245.04 ล้านบาท  โดยแตะจุดสูงสุดของช่วงเช้าที่ 860.00 จุด และแตะจุดต่ำสุดของช่วงเช้าที่ระดับ 850.92 จุด
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย) กล่าวว่า ตลาดหุ้นไทยเช้านี้อยู่ในแดนบวกแต่ถือว่าค่อนข้างผันผวนมาก แม้จะปรับขึ้นไปทดสอบที่ 860 จุด แต่หลังจากนั้นก็มีการเทขายทำกำไรเป็นช่วง ๆ จากก่อนหน้าที่ตลาดปรับตัวขึ้นค่อนข้างมาก ขณะเดียวกันหุ้นตัวใหญ่ที่เคยลงทุนอย่างแบงก์ พลังงานบางตัวก็เริ่มไม่เล่น เวียนไปเล่นกลุ่มอื่นแทนจึงทำให้ดัชนีไม่ไปไหนไกล และผันผวน           ขณะที่ตลาดหุ้นอื่นในภูมิภาคเอเชียก็มีการเคลื่อนไหวทั้งในแดนบวก-ลบ โดยปัจจัยภายนอกยังมองไม่ค่อยเป็นบวกเท่าไร การขึ้นในวันนี้ในช่วงเช้าเป็นเพราะ Fund Flow ที่เข้ามาลงทุนในภูมิภาคเอเชียและตลาดหุ้นไทย เพราะความโดดเด่นในแง่ของเศรษฐกิจในเอเชีย เมื่อเทียบกับเศรษฐกิจสหรัฐและยุโรปที่นักลงทุนยังไม่เห็นการฟื้นตัวอย่างจริงจัง รวมทั้งสภาพคล่องที่ยังมีอยู่ค่อนข้างมาก          แต่อย่างไรก็ตามมองว่าระดับ 860 จุดถือเป็นระดับจิตวิทยาในการวัดใจ โดยหากผ่านไปก็จะเห็น Fund Flow ต่อเนื่องจากเม็ดเงินต่างชาติ ซึ่งในในส่วนเม็ดเงินที่ไหลเข้ามาในตลาดหุ้นไทย 2.7-2.8 พันล้านบาทในช่วง 2 วันที่ผ่านมาถือว่ายังน้อยเมื่อเทียบกับตลาดหุ้นในภูมิภาค แต่ก็ถือเป็นปัจจัยสนับสนุนการขึ้นของดัชนีในช่วงนี้จากเดิมที่จะเป็นลักษณะเทรดดิ้งเป็นช่วง ๆ           แนวโน้มการลงทุนในช่วงบ่าย ตลาดยังคงแกว่งในแดนบวกได้แต่คงไม่มาก ซึ่งให้ติดตามตัวเลขดัชนี หากผ่าน 860 จุดแนะนำให้ถือและเลือกลงทุนได้ แต่ถ้าไม่ผ่านก็แนะนำให้ทยอยขายทำกำไร พร้อมให้แนวรับในช่วง 848-842 จุด และแนวต้านที่ 860 จุด    
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่         SCB  มูลค่าการซื้อขาย 1,775.26 ล้านบาท ปิดที่  90.75 บาท ลดลง  0.25 บาท CPF  มูลค่าการซื้อขาย 1,333.81 ล้านบาท ปิดที่  24.10 บาท เพิ่มขึ้น 0.30 บาทTRUE มูลค่าการซื้อขาย 1,282.72 ล้านบาท ปิดที่   4.24 บาท เพิ่มขึ้น 0.18 บาทPTT  มูลค่าการซื้อขาย 1,203.89 ล้านบาท ปิดที่ 256.00 บาท เพิ่มขึ้น 1.00 บาทTMB  มูลค่าการซื้อขาย 1,141.05 ล้านบาท ปิดที่   2.02 บาท เพิ่มขึ้น 0.08 บาท